**Приложение № 1**

Д О Г О В О Р

Днес, ..............................г. между:

Национален статистически институт, БУЛСТАТ 000695146, адрес: гр. София, ул. „Панайот Волов” № 2, представляван от ………………………………………………………, Председател, от една страна, наричан за краткост „ИЗПЪЛНИТЕЛ” и

„…................................................................................………” , със седалище и адрес на управление: ......................................................, ЕИК ........................................, представляванo от ...................................................., от друга страна, наричан за краткост ВЪЗЛОЖИТЕЛ,

се сключи настоящият договор за следното:

ПРЕДМЕТ НА ДОГОВОРА

Чл. 1 (1) ИЗПЪЛНИТЕЛЯТ изготвя и предоставя на ВЪЗЛОЖИТЕЛЯ следния информационен продукт/услуга: ..............................................................................................

(2) В процеса на подготовка на информацията се осъществява контрол и анализ от гледна точка защита на индивидуалните данни, съгласно изискванията на Закона за статистиката.

ПРАВА И ЗАДЪЛЖЕНИЯ НА СТРАНИТЕ

Чл. 2 Права на ИЗПЪЛНИТЕЛЯ

1. ИЗПЪЛНИТЕЛЯТ си запазва правото да продава и разпространява информацията, която е предоставил на ВЪЗЛОЖИТЕЛЯ.

Чл. 3 Задължения на ИЗПЪЛНИТЕЛЯ

1. Да изготви заявения информационен продукт/услуга при спазване на изискванията на чл. чл. 25, 26 и 27 от Закона за статистиката за защита на интересите на отделните физически и юридически лица.

2. Да предостави на ВЪЗЛОЖИТЕЛЯ информационния продукт/услуга, предмет на договора в срок до ……….. работни дни след подписване на договора.

Чл. 4 Права на ВЪЗЛОЖИТЕЛЯ

1. ВЪЗЛОЖИТЕЛЯТ има право да изисква от ИЗПЪЛНИТЕЛЯ при необходимост допълнителни уточнения по предоставения информационен продукт/услуга.

Чл. 5 Задължения на ВЪЗЛОЖИТЕЛЯ

1. ВЪЗЛОЖИТЕЛЯТ се задължава да плати уговорената цена по чл. 6 от настоящия договор.

2. ВЪЗЛОЖИТЕЛЯТ няма право да продава, заменя или предоставя безвъзмездно на трето лице в страната или чужбина получената информация, предмет на настоящия договор.

3. ВЪЗЛОЖИТЕЛЯТ е длъжен да посочва източника – НСИ при публикуване на информацията или на материал изготвен въз основа на нея.

ЦЕНИ И ПЛАЩАНИЯ

**Чл. 6** Цената на информационния продукт/услуга, предмет на договора, е в размер на .....................с включен ДДС.

Чл. 7 ВЪЗЛОЖИТЕЛЯТ се задължава да плати на ИЗПЪЛНИТЕЛЯ договорената съгласно чл. 6 цена както следва:

1. 50% от сумата се внася авансово в три дневен срок от подписване на договора, въз основа на проформа фактура, издадена от ИЗПЪЛНИТЕЛЯ.

2. остатъкът от дължимата сума се заплаща в срок 3 (три) работни дни след подписване на Приемо-предавателен протокол, съдържащ констатации относно изпълнението на предмета на договора, подписан от представители на страните и след издаване на окончателна оригинална фактура

Чл. 8 ВЪЗЛОЖИТЕЛЯТ заплаща дължимата цена по следната банкова сметка на ИЗПЪЛНИТЕЛЯ:

BG84 BNBG 9661 3000 119001

BIC код на БНБ BNBGBGSD

ОТГОВОРНОСТИ И НЕУСТОЙКИ

Чл. 9 В случай на забавено или неточно изпълнение на задължение по този договор неизправната страна дължи на изправната неустойка в размер на 0.25% за всеки просрочен ден, но не повече от 8% от стойността на договора.

Чл. 10 В случай на нарушение на чл. 5, ал. 2 от страна на ВЪЗЛОЖИТЕЛЯ договорът се прекратява автоматично. В този случай ВЪЗЛОЖИТЕЛЯТ дължи неустойка в размер на 100% от стойността на информационния продукт/услуга, посочена в договора за всеки от случаите.

ОБЩИ УСЛОВИЯ

Чл.11 Всички изменения в настоящия договор се извършват единствено в писмена форма по взаимно съгласие на страните.

Чл. 12 Ръководител на екипа по изпълнение предмета на договора: .......................................

..................................... тел: ........................................ e-mail: .................................

Чл. 13 Информационният продукт/услуга се предава от: ..................................., представител на ИЗПЪЛНИТЕЛЯ.

Чл. 14 Информационният продукт/услуга се получава от: ..................................., представител на ВЪЗЛОЖИТЕЛЯ.

Настоящият договор е съставен и подписан в два еднообразни екземпляра - по един за всяка от страните.

ИЗПЪЛНИТЕЛ: ВЪЗЛОЖИТЕЛ:

/................................/ /................................./